Den 23-årige mand kom af ukendte årsager gående i nødsporet i nordgående retning, da han blev strejfet af en bilist og efterfølgende væltede omkuld. - Man må sige, at manden har været heldig. Han slap med skrammer, fortæller vagtchef ved Nordjyllands Politi, Ted Andersen. Den unge mand var ikke den eneste, der var på afveje på motorvejen i nat. Klokken 02.27 blev en anden ung mand anholdt på motorvejen, da han var på vej hjem på sin cykel. Han var så fuld, at han ifølge vagtchefen end ikke kunne huske sit navn. I alt blev 11 personer anholdt i det nordjyske i nat. Blandt andet for overtrædelse af restaurationsloven og ordensbekendtgørelsen.
[size=3]En yngre mand var i den grad på afveje i nat, da han blev snittet af en bil på E45 ved Aalborg Øst.[/size]